《蜀中言怀》
唐代·王適

独坐年将暮，常怀志不通。有时须问影，无事却书空。

弃置如天外，平生似梦中。蓬心犹是客，华发欲成翁。

迹滞魂逾窘，情乖路转穷。别离同夜月，愁思隔秋风。

老少悲颜驷，盈虚悟翟公。时来不可问，何用求童蒙。

作者简介：王适唐人，卒于公元814年，生年不详。韩愈为其做墓志铭《试大理评事王君墓志铭》。详述其生平事迹。其中，尤以其“骗婚”经历为世人乐道。